LA PERFETA LETISSIA

Senti che pioe, e che umidità

mi me scondo soto ‘na gronda

de lamiera zincà

Quando alzo i oci, la che suga al balon

ghe na banda de bocia

soto sto acquason

soto sto acquason

Mama che streti, dentro a ‘sto baracon

pì che ‘n pulman el me par ‘na latina

mi na sardela no son

Quando alzo i oci, lì strucà nel canton

ghe na mama che ga ‘n brasso tri bocia

sentà ‘nsima a ‘n borsòn

sentà ‘nsima a ‘n borsòn

**La perfeta letissia,**

**no l’è star mal ne star ben**

**l’è ciapar la vita contenti così come la vien**

**così come la vien**

Son proprio stufo, de ‘sta alimentassion

qua se magna sempre riso encolà

ma che angossa che’l fa

Quando alzo i oci, lì ghe uno stasson

ma che spussa ‘l sarà pien de pioci

par lù el riso l’è bon

**La perfetta letissia….**

Me fa proprio schifo come semo invissià

parchè i siori no i podrà mai comprarla questa semplicità

**La perfetta letissia mi no so gnanca sà l’è**

**qua ghe tanti poareti contenti e no i sa gnanca parchè!**

**e no i sa gnanca parchè!**